Oficiālais Vēstnesis L 177 , 06/07/2002 Lpp. 0006 - 0008



Komisijas Regula (EK) Nr. 1217/2002 (2002. gada 5. jūlijs), ar kuru prasa, lai dažu EINECS vielu ievedēji vai ražotāji iesniegtu konkrētu informāciju un veiktu konkrētus testus atbilstīgi Padomes Regulai (EEK) Nr. 793/93 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 23. marta Regulu (EEK) Nr. 793/93 par esošo vielu riska faktoru novērtējumu un kontroli [1], un jo īpaši tās 12. panta 2. punktu, tā kā: (1) Vairākas dalībvalstis ir informējušas Komisiju par būtiskiem apsvērumiem, kuri liek domāt, ka noteiktas vielas Eiropas ķīmisko komercvielu sarakstā (EINECS) [2], kas to dēļ to iedarbības pakāpes ražošanā vai izmantošanā rada nopietnu risku cilvēkiem un videi. (2) Tādēļ ir prasība, lai minētie ražotāji un ievedēji iesniegtu Komisijai viņu rīcībā esošo informāciju par šīm vielām. (3) Pastāv arī prasība, lai minētie ražotāji un ievedēji pārbaudītu šaubīgās vielas, uzrakstītu ziņojumu par šiem testiem un līdz ar testu rezultātiem nosūtītu Komisijai viņu rīcībā esošo informāciju par šīm vielām, jo Regulas (EEK) Nr. 793/93 12. panta 3. punkts paredz iespēju turpmākās pārbaudes veikt vienam vai vairākiem ražotājiem vai ievedējiem, kuri darbojas viens otra interesēs, ja vielu ražo vai importē vairāki ražotāji vai ievedēji kā atsevišķu vielu vai kā kāda preparāta sastāvdaļu. (4) Šajā regulā paredzētie pasākumi ir saskaņā ar atzinumu, ko sniegusi ar Regulas (EEK) Nr. 793/93 15. pantu izveidotā komiteja, IR PIEŅĒMUSI ŠO REGULU. 1. pants Ražotājiem un ievedējiem, kuri ražo vai ieved vienu vai vairākas šīs regulas pielikumā uzskaitītās EINECS vielas, ir: a) jāiesniedz Komisijai pielikumā noteiktā informācija noteiktajā termiņā; b) jāveic par katru vielu testi, kas norādīti pielikumā saskaņā ar tur noteiktajiem protokoliem; c) jāiesniedz Komisijai ziņojums par katru testu ar visiem rezultātiem pielikumā noteiktajā termiņā. 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 5. jūlijā Komisijas vārdā — Komisijas locekle Margot Wallström [1] OV L 84, 5.4.1993, 1. lpp. [2] OV C 146 A, 15.6.1990, 1. lpp. -------------------------------------------------- PIELIKUMS Pieprasītā informācija par pārbaudēm jāiesniedz: European Commission Directorate-General for Environment Directorate C — Unit C.3 — Chemicals B—1049 Brussels | EINECS nr. | CAS nr. | Vielas nosaukums | Problemātiskie jautājumi | Veicamās pārbaudes un iesniedzamā informācija | Mēneši no šīs regulas spēkā stāšanās dienas | 1 | 203–988–3 | 112–59–4 | Dietilēnglikola monoheksilēteris | Iedarbība uz cilvēkiem ražošanas un izmantošanas laikā. Dispersīvs pielietojums pārklājumos, tipogrāfijas krāsās un tīrīšanas līdzekļos. Nepietiekami izpētīta vielas ietekme uz attīstību un auglību rada raižpilnu neskaidrību, jo pie grauzējiem un citiem dzīvniekiem ir novērota skaidri izteikta toksicitāte uz reproduktīvo funkciju, veicot pētījumus ar etilēnglikola ētera atvasinājumiem. | Auglības pētījumi (EC B.34/ OECD TG 415 vai OECD TG 416) | 18 | 2 | 263–090–2 | 61789–80–8 | Četraizvietotā amonija savienojumi, bis — (hidrogenētu tauku alkil) dimetilhlorīdi | Nozīmīgs vielas patēriņa apjoma pieaugums, kas rada potenciālu risku videi. | Gada ziņojumi par vielas kopējiem ražošanas un izmantošanas apjomiem (laikposms 2000.–2002. g.) | 6 (2000. gada apjoms) 18 (2001. gada apjoms) 24 (2002. gada apjoms) | 3 | 203–481–7 | 107–31–3 | Metilformiāts | Ķīmiska viela, ko ražo lielos apjomos. Akūta inhalācijas iedarbība pie izmēģinājumu dzīvniekiem rada acu un elpvadu kairinājumu. Neskaidrība un neiespējamība noteikt zinātniski pamatotu arodekspozīcijas robežu (OEL) datu trūkuma dēļ. Datu trūkums par ilgstošu iedarbību, lai varētu noteikt drošu iedarbības līmeni. | Subhroniskas inhalācijas toksicitātes pētījums: 90 dienu atkārtotas inhalācijas devas pētījums (EC B.29/OECD TG 413) | 18 | 4 | 200–864–0 | 75–35–4 | 1,1-dihloretēns | Ķīmiska viela, ko ražo lielos apjomos. Nervu sistēma disfunkcija pēc ilgstošas iedarbības pie līmeņa, kas krietni zemāks par arodekspozīcijas robežu. | Subhroniskas inhalācijas toksicitātes pētījums: 90 dienu atkārtotas inhalācijas devas pētījums (4-6 nedēļu atveseļošanās laikposms) ar īpašiem neiroloģiskās iedarbības parametriem (EC B.29/OECD TG 413 un OECD TG 424). Vispārējo pataloģiju var atmest, ja šī informācija ir pieejama citos pētījumos. | 18 | Īpašie neiroloģiskie parametri: funkcionāla novērošana un motoriskās aktivitātes novērtējums;"uzvedības" novērtējums (piem., vizuāla atšķiršana);izziņas funkcijas novērtējums (piem., kavēta paaudžu maiņa, Morris water maze). | Visa būtiska informācija un pilni pētījumu ziņojumi, kas nepieciešami vielas bīstamības potenciāla novērtēšanai. | 5 | 211–309–7 | 637–92–3 | 2-etoksi-2-metilpropāns | Par vielu trūkst datu. Pieaugošs vielas dispersīvo izmantošanas veidu potenciāls sakarā ar to, ka to lieto kā MTBE (metil-terc — butilētera) aizstājēju. Pie ilgstošas iedarbības var novērot pretēju efektu. | Informācija par ražošanu gada laikā un ievešanas apjomiem. Akūta toksicitāte uz dafniju(EC C.2 0/OECD TG 202) Augšanas inhibēšanas tests uz aļģēm (EC C.3/OECD TG 201) Toksicitātes ontoģenēzes pētījums (OECD TG 414). Visa būtiska informācija un pilni pētījumu ziņojumi, kas nepieciešami vielas kaitīguma potenciāla novērtēšanai. | 18 | Auglības pētījums (OECD TG 4160). | 24 | --------------------------------------------------